**DOM ZDRAVLJA ZADARSKE ŽUPANIJE**

**ULICA IVANA MAŽURANIĆA 28/A**

**ZADAR**

RKP: 33976

MB: 00713007

OIB: 82455745471

Razina: 31

Razdjel: 000

Šifra djelatnosti: 8690

Razdoblje: 01.01. – 31.12.2020.g.

Ur.broj: 01 - /2021

Zadar,\_\_\_\_\_ siječnja 2021. godine

**BILJEŠKE UZ FINANCIJSKI IZVJEŠTAJ**

**IZVJEŠTAJI PRORAČUNA, PRORAČUNSKIH I IZVANPRORAČUNSKIH KORISNIKA**

**za razdoblje od 01.siječnja 2020. do 31.prosinca 2020.godine**

U bilješkama koje su sastavni dio financijskih izvještaja obrazlažu se odstupanja u odnosu na prethodno izvještajno razdoblje.

Bilješke uz financijske izvještaje izrađene su sukladno Pravilniku o financijskom izvještavanju u proračunskom računovodstvu i [Pravilniku o izmjenama Pravilnika o financijskom izvještavanju u proračunskom računovodstvu](https://narodne-novine.nn.hr/clanci/sluzbeni/full/2018_12_112_2175.html) (NN 3/15, NN 93/15, 135/15, NN 2/17, NN 28/17, NN 112/18 i NN 126/19), predstavljaju dopunu podataka kako bi se financijski izvještaji pravilno razumjeli i protumačili. Označavaju se rednim brojevima s pozivom na AOP oznaku u izvještaju na koji se odnose.

DOM ZDRAVLJA ZADARSKE ŽUPANIJE za razdoblje od 01.01. do 31.12.2020. godine na propisanim obrascima sukladno Pravilniku o proračunskom računovodstvu i Računskom planu (NN 124/14, NN 115/15 i NN 87/16) izradio je sljedeće financijske izvještaje:

* Izvještaj o prihodima i rashodima, primicima i izdacima – Obrazac PR – RAS,
* Bilancu – obrazac BIL,
* Izvještaj o obvezama – Obrazac OBVEZE,
* Izvještaj o rashodima prema funkcijskoj klasifikaciji – Obrazac RAS funkcijski,
* Izvještaj o promjenama u vrijednosti i obujmu imovine i obveza – Obrazac P-VRIO,
* Bilješke

Dom zdravlja Zadarske županije je zdravstvena ustanova registrirana za obavljanje slijedećih djelatnosti:

* obiteljska (opća) medicina,
* dentalna zdravstvena zaštita,
* zdravstvena zaštita žena,
* zdravstvena zaštita predškolske djece,
* medicina rada,
* laboratorijska dijagnostika,
* radiološka dijagnostika,
* specijalističko-konzilijarna zdravstvena zaštita (ortodoncija i oralna kirurgija)
* sanitetski prijevoz,
* patronažna zdravstvena zaštita,
* zdravstvena njega,
* palijativna skrb bolesnika

**IZVJEŠTAJ O PRIHODIMA I RASHODIMA, PRIMICIMA I IZDACIMA**

**(OBRAZAC PR – RAS)**

**PRIHODI :**

Ukupni prihodi (AOP 403) realizirani su u iznosu od 42.588 tis.kn odnosno povećani su za 5,6% u odnosu na prethodnu godinu, a sastoje se od:

1. prihoda poslovanja (AOP 001) u iznosu od 42.581 tis.kn,
2. prihoda od prodaje nefinancijske imovine (AOP 289) u iznosu od 7 tis.kn (u naravi se odnose na prihode od prodaje stanova)

Struktura prihoda poslovanja ostvarenih u izvještajnom razdoblju je sljedeća:

* Tekuće pomoći od izvanproračunskih korisnika (AOP 058) realizirane su u iznosu od 14 tis.kn, a odnose se na financiranje mjera stručnog osposobljavanja osoba izvan radnog odnosa od strane Hrvatskog zavoda za zapošljavanje.
* Tekuće pomoći temeljem prijenosa EU sredstava (AOP 067) iskazane su u iznosu od 1.135 tis.kn, u naravi se radi o prihodima naplaćenim temeljem ispostavljenih Zahtjeva za nadoknadom sredstava iz projekta „Specijalističko usavršavanje doktora medicine UP.02.2.1.02.0028“ kojim se financiraju specijalizacije za 9 (devet) liječnika iz područja opće (obiteljske) medicine, pedijatrije i ginekologije.
* Prihodi od imovine (AOP 074) realizirani su u iznosu 4 tis.kn, u naravi se odnose na prihode od kamata na oročena sredstva, a`vista kamata i zateznih kamata.
* Prihodi od upravnih i administrativnih pristojbi, pristojbi po posebnim propisima i naknadama (AOP 105) realizirani su u iznosu od 759 tis.kn ili 85,5% realizacije prethodne godine, u naravi se odnose na: participacije, dopunsko zdravstveno osiguranje, refundacije šteta i sl.
* Prihodi od prodaje proizvoda i robe (AOP 125) realizirani su u iznosu od 2.007 tis.kn odnosno bilježe porast od 10,7% više u odnosu na prethodnu godinu, u naravi se odnose na prihode od zakupa.
* Prihodi od pruženih usluga (AOP 126) realizirani su u iznosu od 2.589 tis.kn ili 91,4% realizacije prethodne godine, u naravi se odnose na: prihode od medicine rada, od pripravnika, i ostalih usluga koje pacijenti plate izvan osiguranja s HZZO-om.
* Prihodi od donacija (AOP 127) u ovom izvještajnom razdoblju nisu ostvareni.
* Prihodi iz nadležnog proračuna za financiranje rashoda poslovanja (AOP 132) ostvareni su u iznosu od 657 tis.kn odnosno bilježe porast od 159,4% u odnosu na prethodnu godinu; sastoje od prihoda od osnivača u iznosu od 559 tis.kn (izrada projektne dokumentacije za potrebe preseljenja u Polikliniku, sufinanciranje troškova brodskih prijevoza timova opće/obiteljske medicine, sufinanciranje plaća za Obrovac te sufinanciranje troškova za palijativu), dok se iznos od 98 tis.kn odnosi na decentralizirana sredstva za usluge tekućeg i investicijskog održavanja medicinske opreme).
* Prihodi iz nadležnog proračuna za financiranje rashoda za nabavu nefinancijske imovine (AOP 133) iskazani su u iznosu od 520 tis.kn ili 87,7% realizacije prethodne godine, u naravi se radi o prihodima od decentraliziranih sredstava za nabavu medicinsko – laboratorijske opreme.
* Prihodi od HZZO na temelju ugovornih obveza (AOP 135) realizirani su u iznosu od 34.894 tis.kn i bilježe porast od 6,2% u odnosu na prethodnu godinu. Prihod naplaćen za covid ordinaciju iznosi ukupno 845 tis.kn.
* Prihodi od HZZO su najzastupljeniji i čine 81,93% izvora financiranja, vlastiti prihodi koje Ustanova ostvari pružanjem usluga na tržištu (od zakupa i dr.) čine 10,81% izvora financiranja, prihodi od EU fondova čine 2,67% izvora financiranja, prihodi po posebnim propisima 1,78%, prihodi od osnivača 1,31%, prihodi od decentraliziranih sredstava 1,45% i na ostali izvori financiranja 0,05%.

**RASHODI:**

Ukupni rashodi (AOP 404) ostvareni su u iznosu od 44.131 tis.kn i bilježe porast od 2,1% u odnosu na prethodnu godinu, sastoje se od:

1. rashoda poslovanja (AOP 148) u iznosu od 43.278 tis.kn
2. rashoda za nabavu nefinancijske imovine u iznosu od (AOP 341) u iznosu od 852 tis.kn
3. Struktura rashoda poslovanja ostvarenih u izvještajnom razdoblju je sljedeća:

* rashodi za zaposlene (AOP 149) 32.930 tis.kn 76,09%
* materijalni rashodi (AOP 160) 10.318 tis.kn 23,84%
* financijski rashodi (AOP 193) 29,5 tis.kn 0,06%
* ostali rashodi (AOP 257) 0,5 tis.kn 0,01%

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ukupno: 43.278 tis.kn 100,00%

Temeljem naprijed navedenih podataka, evidentno je da su u rashodima poslovanja najzastupljeniji rashodi za zaposlene (AOP 149), a u odnosu na prethodno izvještajno razdoblje bilježe porast od 4,7%.

Prosječan broj zaposlenih kod korisnika na osnovi stanja na početku i na kraju izvještajnog razdoblja od 01.01.2020. do 31.12.2020.g. je 248 (AOP 643), a prethodne godine u istom razdoblju ustanova je zapošljavala 249 djelatnika.

Materijalni rashodi (AOP 160) u izvještajnom razdoblju realizirani su u iznosu od 10.318 tis.kn i u odnosu na prethodnu godinu bilježe porast od 4,2%.

Struktura materijalnih rashoda je sljedeća:

* naknade troškova zaposlenima (AOP 161) realizirane su u iznosu od 1.127 tis.kn, u odnosu na

prethodno izvještajno razdoblje bilježe neznatan porast od 2,7%; i to rashoda za naknade za prijevoz, za rad na terenu i odvojeni život (+6,7%) i rashoda za stručno usavršavanje zaposlenika (+4,9%), dok su uslijed pandemije značajno smanjeni rashodi za službena putovanja i iznose svega 4 tis.kn.

* rashodi za materijal i energiju (AOP 166) iskazani su u iznosu od 3.724 tis.kn, u odnosu na prethodnu proračunsku godinu bilježe značajan porast od 23,9%; uzrok značajnog povećanja potrošnje materijala, sirovina i drugih materijalnih rashoda (zaštitne opreme, sredstva za dezinfekciju i dr.) je pandemija covid 19.

Rashodi za energiju, materijali i dijelovi za tekuće i investicijsko održavanje, sitni inventar te auto gume bilježe značajno smanjenje u odnosu na prethodnu godinu.

* rashodi za usluge (AOP 174) realizirani su u iznosu od 5.066 tis.kn ili 94,7% realizacije prethodnog izvještajnog razdoblja, pri čemu dio rashoda za usluge bilježi porast, a dio smanjenje u odnosu na prethodnu godinu; i to:

Povećanje se odnosi na: (AOP 175) usluge telefonije, pošte i prijevoza brodom (+11,6%), (AOP 176) usluge tekućeg i investicijskog održavanja voznog parka/postrojenja i opreme/objekata (+11,7), (AOP 178) komunalne usluge (+7,6%) uslijed uvođenja novih lokacija, (AOP 179) zakupnine i najamnine (+328,3%) najam opreme za medicinsko – biokemijske laboratorije i (AOP 182) računalne usluge (+1,3%).

Smanjenje se odnosi na: (AOP 180) zdravstvene i veterinarske usluge, (AOP 181) intelektualne i osobne usluge te (AOP 183) ostale usluge uslijed smanjenih redovnih poslovnih aktivnosti u pružanju skrbi uslijed pandemije i povezanih pratećih usluga.

* Ostali nespomenuti rashodi poslovanja (AOP 185) realizirani su u iznosu od 384 tis.kn ili 86,4% realizacije prethodnog izvještajnog razdoblja, a sastoje se od: naknada za rad upravnog vijeća u iznosu od 72 tis.kn, premija osiguranja za vozila/objekte/djelatnike u iznosu od 132 tis.kn, reprezentacije 12 tis.kn, članarina i normi 16 tis.kn i ostalih nespomenutih rashoda poslovanja u iznosu od 153 tis.kn.
* Financijski rashodi (AOP 193) u iznosu od 30 tis.kn, u naravi se odnose na bankarske usluge i usluge platnog prometa*.*
* Ostali rashodi (AOP 257) realizirani su u iznosu od 500 kn, u naravi se odnose na kazne.

1. Struktura rashoda za nabavu nefinancijske imovine ostvarenih u izvještajnom razdoblju je sljedeća:

* građevinski objekti (AOP 355) 37 tis.kn 4,34%
* postrojenja i oprema (AOP 360) 657 tis.kn 77,02%
* prijevozna sredstva u cestovnom prometu (AOP 370) 159 tis.kn 18,64%

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ukupno: 853 tis.kn 100,00%

Rashodi za nabavu nefinancijske imovine (AOP 341) realizirani su ukupnom iznosu od 853 tis.kn ili 46,8% realizacije prethodnog izvještajnog razdoblja, u naravi se odnose na: dodatna ulaganja u građevinske objekte, uredsku opremu, ostalu opremu za održavanje i zaštitu, medicinsko - laboratorijsku opremu (autoklav, 2 dentalne jedinice, kompresor i sl.), ostale instrumente/uređaje/strojeve te zanavljanje voznog parka nabavom 1 (jednog) osobnog vozila za potrebe patronaže.

Primci i izdaci za izvještajno razdoblje nisu iskazani.

Ukupan manjak prihoda za izvještajno razdoblje iznosi 1.543 tis.kn (AOP 406), a uključuje sljedeće: manjak prihoda poslovanja (AOP 283) u iznosu od 697 tis.kn i manjak prihoda od nefinancijske imovine (AOP 399) u iznosu 846 tis.kn.

Višak prihoda – preneseni iznosi (AOP 407) iznosi 703 tis.kn, nakon umanjenja za iznos manjka iz izvještajnog razdoblja u iznosu od 1.543 tis.kn (AOP 406), manjak prihoda i primitaka za pokriće sljedećem razdoblju (AOP 636) iznosi 839 tis.kn.

**BILANCA**

**(OBRAZAC BIL)**

Bilanca predstavlja pregled imovine, obveza i vlastitih izvora. Stanje imovine, obveza i vlastitih izvora na dan 31.12.2020.g. iznosi 68,2 mil kn; a što je 96,3% stanja na dan 01.01.2020.g.

Imovina (AOP 001) se sastoji od: nefinancijske imovine (AOP 002) u iznosu od 59,3 mil kn i financijske imovine (AOP 063) u iznosu od 8,9 mil kn.

Nefinancijsku imovinu čine:

* neproizvedena dugotrajna imovina (AOP 003) u iznosu od 7,1 mil kn (zemljišta),
* proizvedena dugotrajna imovina (AOP 007) u iznosu od 52,2 mil kn (u naravi se odnosi poslovne objekte - ambulante, stambene objekte, skladišta i garaže, automobile te različite vrste medicinske i nemedicinske opreme i postrojenja)

Financijsku imovinu (AOP 063) čine:

* novac na računu i u blagajni (AOP 064) u iznosu od 3,3 mil kn,
* potraživanja za bolovanja od HZZO i predujmove (AOP 073) u iznosu od 313 tis.kn,
* vrijednosni papiri (AOP 113) u iznosu od 132 tis.kn,
* dionice i udjeli u glavnici (AOP 129) u iznosu od 76 tis.kn,
* potraživanja za prihode poslovanja (AOP 141) u iznosu od 4,8 mil kn
* potraživanja od prodaje nefinancijske imovine (AOP 158) u iznosu od 112 tis.kn.

Izvori imovine sastoje se od:

* obveza (AOP 169) u iznosu od 4,3 mil kn (rashodi poslovanja u iznosu od 4.326 tis.kn i obveze za nabavu nefinancijske imovine u iznosu od 3 tis.kn)
* vlastitih izvora (AOP 229) u iznosu od 63,9 mil kn.

U izvanbilančnim zapisima (AOP 250 - 251) evidentirana je tuđa imovina dobivena na korištenje u iznosu od 1.750 tis.kn, radi se o imovini koja je nabavljena u sklopu EU projekta „Poboljšanje pristupa primarnoj zdravstvenoj zaštiti s naglaskom na udaljena i deprivirana područja kroz ulaganja u potrebe pružatelje usluga zdravstvene zaštite na primarnoj razini na otocima Zadarske županije“ u kojem je Dom zdravlja partner na projektu, a osnivač nositelj projekta.

Sukladno članku 14. Pravilnika o financijskom izvještavanju u proračunskom računovodstvu:

1. Popis ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično): n/p.
2. Popis sudskih sporova u tijeku: u tablici u nastavku.

|  |  |  |  |
| --- | --- | --- | --- |
| Red.  broj | Opis prirode spora | Procjena financijskog učinka koji može proisteći iz Sudskog spora kao obveza ili imovina u kunama | Procijenjeno vrijeme odljeva ili priljeva sredstava |
| 1. | FMLC d.o.o. – spor radi ugovornih odnosa (usluga praćenje vozila ) | 269.034,51 | 2021 - 2022 |
| 2. | Tužba radi naknade štete | 20.000,00 | 2021 – 2022 |
| 3. | Više pojedinačnih tužbi i zajednička tužba iz domene radnih odnosa | 250.000,00 | 2021 - 2022 |
|  | UKUPNO: | 539.034,51 |  |

**IZVJEŠTAJ O RASHODIMA PREMA FUNKCIJSKOJ KLASIFIKACIJI**

**(OBRAZAC RAS – FUNKCIJSKI)**

Funkcijska klasifikacija sadrži rashode razvrstane prema njihovoj namjeni. Prema funkcijskoj klasifikaciji razvrstavaju se rashodi poslovanja razreda 3 i rashodi za nabavu nefinancijske imovine razreda 4. Opće medicinske usluge (AOP 091) iznose 44.131 tis.kn.

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

**(OBRAZAC P-VRIO)**

Promjene u vrijednosti financijske imovine (AOP 010) odnose na otpis potraživanja prihoda poslovanja u iznosu od 37 tis.kn.

**IZVJEŠTAJ O OBVEZAMA**

**(OBRAZAC OBVEZE)**

Stanje obveza na početku izvještajnog razdoblje (AOP 001) iznosilo je 4.014 tis.kn, povećanje obveza (AOP 002) iznosilo je 46.388 tis.kn, a podmireno je obveza (AOP 019) u iznosu 46.072 tis.kn.

Stanje obveza na kraju izvještajnog razdoblja (AOP 036) iznosi 4.329 tis.kn, od čega se na dospjele obveze (AOP 037) odnosi 1.525 tis. kn, a na nedospjele (AOP 090) 2.804 tis.kn. Dospjele obveze podmiriti će se tijekom siječnja i veljače 2021.g., a nedospjele sukladno valuti.

Ravnateljica:

mr. sc. Renata Bek, dr. med. spec. psihijatar